3. การประกอบธุรกิจของแต่ละสายผลิตภัณฑ์

3.1 กลุ่มธุรกิจเครือข่ายสื่อสารและเทคโนโลยีสารสนเทศ

1.  บริษัท สามารถเทลคอม จำกัด (มหาชน)

บริษัท สามารถเทลคอม จำกัด (มหาชน)
เริ่มจากการเป็นบริษัทผู้ให้บริการระบบสื่อสารโทรคมนาคม
เป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มีประสิทธิภาพ
โดยมีสถานีแม่ข่าย (Hub Station) ตั้งอยู่ที่ตึกสำนักงานที่ถนนงามวงศ์วาน กรุงเทพมหานคร
และมีสถานีบริการย่อยถึง 14 สถานีกระจายอยู่ในพื้นที่ทั่วประเทศ
รวมถึงให้บริการอุปกรณ์เครือข่าย,สื่อสารและสารสนเทศ
ร่วมกับพันธมิตรธุรกิจให้บริการกับหน่วยงานราชการ เอกชน และรัฐวิสาหกิจ
ในลักษณะให้เช่าใช้บริการ ตลอดจนบริการเทคโนโลยี Outsourcing และ Turn-Key Project

ก) ลักษณะผลิตภัณฑ์หรือบริการ

1.  บริการเช่าระบบสื่อสารผ่านดาวเทียมความเร็วสูง iPSTAR และ VSAT

  โดยสามารถจำแนกออกเป็นประเภทใหญ่ๆ ได้ 4 ประเภท

  1.1.1 บริการเอ็กซ์เพรสลิ้งค์ (Expresslink Service)
  สามารถแบ่งรูปของการให้บริการเป็น 2 รูปแบบ คือการสื่อสารแบบ SCPC (Single Channel
  Per Carrier) เป็นระบบการสื่อสารผ่านดาวเทียม C-Band
  ที่บริษัทจัดให้กับผู้ใช้บริการแต่ละรายแยกต่างหากจากกัน
  โดยสมบูรณ์แบบทั้งอุปกรณ์และช่องสัญญาณดาวเทียมและสามารถใช้ได้ตลอด 24 ชั่วโมง
  การสื่อสารลักษณะนี้สามารถสื่อสารได้ทั้งข้อมูล ภาพและเสียง
  ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไป
  ซึ่งมีปริมาณรับส่งข้อมูลมาก
  การติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง (Point to
  Point) หรือสำนักงานใหญ่ไปที่สาขาหลายๆ แห่ง (Point to Multi-Point)
  ลูกค้าสามารถกำหนดความเร็วการรับส่งข้อมูลได้ตามความต้องการ

  1.1.2 บริการ VSAT เป็นการสื่อสารโดยใช้ช่องสัญญาณ
  C-Bandโดยใช้เทคโนโลยีช่องสัญญาณดาวเทียมร่วมกัน VSAT (Very Small Aperture
  Terminal) ซึ่งเป็นการแลกเปลี่ยนข้อมูลจากสถานีแม่ ของผู้ใช้บริการ (Master Station)
  ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย (
  Remote Station ) หรือสาขาของผู้ใช้บริการ โดยสถานีศูนย์กลางนี้จะใช้เทคโนโลยี
  การสื่อสารแบบ Packet Switching ซึ่งมีประสิทธิภาพในการจัดลำดับการรับ-ส่ง
  ข้อมูลของผู้ใช้บริการอย่างต่อเนื่อง

  1.1.3 บริการ Broadcasting เป็นการส่งกระจายข้อมูลแบบทางเดียว (One Way
  Communication) โดยจะส่งจากส่วนกลางไปยังผู้รับ
  การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงาน

  1.1.4 บริการ iPSTAR Enterprise Solution ร่วมกับบมจ.ชินแซทเทลไลท์
  โดยเป็นการให้บริการสื่อสารข้อมูลในระบบ IP โดยใช้ช่องสัญญาณ Ku Band รูปแบบ
  Satellite Broadband ซึ่งสามารถส่งได้ทั้งข้อมูล ภาพ และเสียง
  ตลอดจนพัฒนาเพิ่มไปประยุกต์ใช้กับการเรียนและการประชุมระยะทางไกล โดยมีค่าใช้จ่ายที่ถูก
  แต่จะมีความสามารถให้บริการต่อเนื่องที่น้อยกว่าการสื่อสารสัญญาณดาวเทียมแบบ C-band

+------------+---------------+------------+-----------+--------------+
| ลักษณะ      | Express Link  | Share Net  | Bro       | iPSTAR       |
|            | – SCPC        | –VSAT      | adcasting |              |
+------------+---------------+------------+-----------+--------------+
| การสื่อสาร   | รับ-ส่ง         | รับ-ส่ง      | ทางเดียว   | รับ-ส่ง        |
+------------+---------------+------------+-----------+--------------+
| ระ         | Fixed         | Shared     | Fixed /   | Fixed /      |
| บบช่องสัญญาณ |               |            | Shared    | Shared       |
+------------+---------------+------------+-----------+--------------+
| สิ่งที่สื่อสาร   | ข้อมูล/ ภาพ /   | ข้อมูล       | ข้อมูล /    | ข้อมูล (IP)    |
|            | เสียง          | (ส่วนมาก)   | เสียง      | ภาพ / เสียง   |
+------------+---------------+------------+-----------+--------------+
| กลุ่มล       | สถาบันการเงิน/  | ส          | สำนักข่าว / | ทั่วไป/        |
| ูกค้า/งานที่ใช้ |               | ถาบันการเงิน | สถานีวิทยุ   | อินเตอร์เน็ต    |
|            | บริษัทขนาดใหญ่/  |            |           |              |
|            |               |            |           |              |
|            | หน่วยงานราชการ |            |           |              |
+------------+---------------+------------+-----------+--------------+

2.  บริการเครือข่ายสื่อสารข้อมูลความเร็วสูงหลายสื่อ

  แบบสายเช่าพิเศษ(Lease Line),Frame Relay ATM และบริการสื่อสารข้อมูลไร้สาร

1.3 ธุรกิจขายและให้บริการติดตั้งระบบไอทีและระบบสื่อสาร

บริษัทเป็นตัวแทนขายสินค้าไอทีและระบบสื่อสารหลายประเภท เช่น Computer Server,
Storage Devices, PC และ Network Equipment, Router, VDO Conference,
Satellite Equipment, Computer, ATM Switch Application Software และอื่นๆ
จากพันธมิตรทางธุรกิจ เช่น Sun Microsystems, Hewlett-Packard, Nortel, Cisco,
Oracle เป็นต้น

  1.4 การบริการแบบครบวงจร (Total Solution)

บริษัทให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
โดยมุ่งเน้นไปยังกลุ่มลูกค้าที่มีอัตราการเติบโตสูง
การให้บริการแบบครบวงจรนี้เป็นการให้บริการกับลูกค้าในลักษณะทั้งระบบ
โดยเป็นการรวมการให้บริการของ 4 ลักษณะสำคัญเข้าด้วยกัน ได้แก่ ระบบงาน (Application
Software) , ระบบสื่อสาร / โครงข่าย (network), อุปกรณ์/ส่วนต่อพ่วง
(Hardware/Equipment) , การบริการ (Installation/Service/Maintenance)
ในปัจจุบันบริษัทได้อาศัยพันธมิตรทางธุรกิจรวมทั้งความชำนาญด้านงานระบบ

1.5 บริการให้คำปรึกษาออกแบบและติดตั้งระบบจนเสร็จสมบูรณ์ การบริหารระบบงาน
บริการบำรุงรักษาเครือข่าย
และการให้บริการหลังการขายสำหรับการซ่อมอุปกรณ์สื่อสารโทรคมนาคม ตลอดจนอุปกรณ์ต่างๆ
ที่เกี่ยวข้อง เพื่อตอบสนองการขยายตัวของธุรกิจสื่อสาร, ไอที และระบบสารสนเทศ
บริษัทได้ปรับแนวทางการดำเนินธุรกิจ โดยเน้นสร้างมูลค่าเพิ่มให้กับธุรกิจสื่อสารและสารสนเทศเดิม
โดยได้พัฒนานวัตกรรมใหม่ที่สร้างมูลค่าเพิ่มให้เทคโนโลยีและธุรกิจ
โดยการประยุกต์ร่วมกับอุปกรณ์สื่อสาร Mobile Communication และ อินเทอร์เน็ต
ผสมผสานกับข้อมูลธุรกิจและระบบการชำระเงินให้บริการที่เกิดประโยชน์ให้กับลูกค้าผู้ใช้บริการในการสร้างรายได้เช่นระบบการติดตามรถยนต์
Fleet Management ,ระบบเทคโนโลยีเครือข่ายสื่อสารโทรคมนาคม และ
ระบบการจัดการทรัพยากรโรงแรม (Integrated Tourist
System)ที่จะช่วยยกระดับมาตรฐานการบริการ
เพิ่มขีดความสามารถในการแข่งขันธุรกิจของผู้ประกอบการ โรงแรมและรีสอร์ท

1.6 บริการระบบการเรียนการสอนอิเลคทรอนิกส์ ระยะไกลและผ่านระบบอินเทอร์เน็ต (Virtual
University) สามารถเรียนได้เสมือนอยู่ในห้องเรียน
เพื่อช่วยพัฒนาสร้างระบบการศึกษารูปแบบใหม่ที่สามารถเรียนได้โดยไม่จำกัดเวลาและสถานที่
บริการการบริหารจัดการการศึกษา “U Plus” ระบบเทคโนโลยีสารสนเทศแบบครบวงจร (Total
Solution)
สำหรับการบริหารจัดการกิจกรรมเพื่อการศึกษาและงานบริการสำหรับมหาวิทยาลัยและสถาบันระดับอุดมศึกษา
อาทิ ระบบบริหารจัดการเรียนการสอนแบบอิเลคทรอนิกส์ กิจกรรมการศึกษาต่างๆ
การสืบค้นเนื้อหาข้อมูล การติดต่อสื่อสารแลกเปลี่ยนข้อมูล
และทำกิจกรรมสำหรับนักศึกษาผ่านระบบเครือข่ายและอุปกรณ์อิเล็คทรอนิกส์
โดยระบบจะประกอบด้วย 2 ส่วนหลัก คือ U Plus Solutions Educational Service
Provider เป็นระบบที่ติดตั้งไว้ที่ Data
Centerโดยทางสถาบันและนักศึกษาสามารถเข้าใช้โดยการเชื่อมต่อกับ Data Center และ U
Plus Solutions Infrastructure เป็นระบบและอุปกรณ์ที่ติดตั้งไว้ ณ สถาบันการศึกษา
สำหรับ U Plus Educational Service Provider ได้แก่
ระบบบริหารจัดการเรียนการเรียนรู้ (Learning Management System) อันประกอบไปด้วย
ระบบการเรียนการสอนและฝึกอบรมผ่านระบบคอมพิวเตอร์ (Computer Based Training),
ระบบการเรียนการสอนผ่านอินเทอร์เน็ตและเว็บไซด์ (Web-based Training),
ระบบการเรียนการสอนทางไกล (Distance Broadcast Training)
ระบบศูนย์ประสานงานกับสถาบันการศึกษา (U-Office) จะประกอบด้วยระบบทะเบียนนักศึกษา,
ระบบรายงานผลการศึกษา ระบบสืบค้นข้อมูลประกอบการเรียนการสอน (Search Contents)
ระบบสร้างกลุ่มสังคม (My Community) ระบบศูนย์กลางการค้า (Market Place)
ระบบผสมผสานความร่วมมือ (Collaboration Tools) ระบบเข้าใช้บริการทั่วประเทศ
(Nationwide Access) ทั้งนี้ในแง่ของสถาบันการศึกษา
สามารถสร้างภาพลักษณ์สู่การเป็นมหาวิทยาลัยอิเลคทรอนิกส์
ลดปัญหาด้านการขาดแคลนบุคลากรและประหยัดงบประมาณ
สามารถบริหารจัดการและลดขั้นตอนในการให้บริการด้านต่างๆ
กับนักศึกษาสะดวกและรวดเร็วมากยิ่งขึ้น
อีกทั้งยังสามารถเพิ่มประสิทธิภาพในการกระจายข้อมูลข่าวสารของสถาบันการศึกษาได้รวดเร็วและทั่วถึงมากยิ่งขึ้น
และสามารถให้บริการด้านการศึกษาอย่างครบถ้วนด้วยการลงทุนที่ต่ำ ในแง่ของนักเรียน นักศึกษา
จะได้รับโอกาสและมีศักยภาพทางการศึกษาเพิ่มมากขึ้น
สามารถเข้ามาทำการเรียนการสอนและค้นคว้าข้อมูลได้ ทุกที่ทุกเวลา
ซึ่งสามารถติดต่อสื่อสารเพื่อศึกษาและแลกเปลี่ยนข้อมูลกับอาจารย์ เพื่อนนักศึกษา
รวมถึงสถาบันการศึกษาได้สะดวกรวดเร็วมากยิ่งขึ้น

ข) ตลาดและภาวะการแข่งขัน

บริษัทดำเนินธุรกิจผู้ให้บริการธุรกิจโทรคมนาคมภาคเอกชน
มีรายได้หลักจากที่ลูกค้าใช้บริการสื่อสารผ่านระบบเครือข่ายดาวเทียมของบริษัทระบบสื่อสารความเร็วสูง
กำหนดระยะเวลาตามสัญญา

ปัจจุบันบริษัทมีรายได้หลักจากการให้บริการเครือข่ายการสื่อสารที่มีการแข่งขันสูง
บริษัทจึงมุ่งพัฒนาผลิตภัณฑ์และบริการขึ้นมาเสริมสร้างรายได้เพิ่ม
มีการดำเนินการโครงการใหม่ที่จะสร้างรายได้ต่อเนื่อง ส่งผลระยะยาวขึ้นมาทดแทน
มุ่งเน้นบริการรูปแบบใหม่และครบวงจร ร่วมกับพันธมิตรที่สามารถแข่งขันกับคู่แข่ง
สามารถสร้างประโยชน์และมีมูลค่าเพิ่มให้กับลูกค้า ได้แก่ กลุ่มธุรกิจภาครัฐ การเงินการธนาคาร
สถาบันการศึกษา การขนส่ง Logistics กลุ่มผู้ให้บริการการท่องเที่ยว

บริษัทมีกลยุทธหลักที่จะ

-   ให้บริการแบบบูรณการครบวงจรตลอดห่วงโซ่ธุรกิจ
    ให้กับกลุ่มธุรกิจเพื่อบริการแก่ลูกค้าปลายทางเป็นแบบ B2B2C

-   ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ
    เกิดบริการใหม่ที่ช่วยให้ลูกค้าของบริษัทมีโอกาสเพิ่มรายได้ ลดต้นทุน
    และสามารถใช้บริการคนเพิ่มประสิทธิภาพธุรกิจ

ภาวะการแข่งขัน

  ธุรกิจบริษัทสื่อสารโทรคมนาคมมีการขยายตัวมากขึ้นตามที่รัฐบาลได้มีนโยบายเทคโนโลยีสารสนเทศพ.ศ.
  2544-2553 ของประเทศไทย ผ่านโครงการ e-Commerce,e-Industry,e-Education
  และ e-Society
  ธุรกิจที่เกี่ยวข้องจะมีการขยายตัวมากขึ้นและมีการแข่งขันด้านราคาที่รุนแรงขึ้นและประกอบกับ
  บมจ. ทศท.คอร์ปอเรชั่น และบมจ. กสท. โทรคมนาคม ได้ปรับเปลี่ยนเป็นบริษัทมหาชน
  ทำให้เกิดการแข่งขันจากผู้ให้บริการรายใหญ่ที่สามารถให้บริการแบบครบวงจรและมีเครือข่ายทั่วประเทศ
  ผู้ประกอบการสื่อสารโทรคมนาคมต่างๆต้องมีการนำเทคโนโลยีใหม่ที่ราคาถูกมานำเสนอและสร้างมูลค่าเพิ่ม
  ซึ่งโดยภาครวมแล้ว ธุรกิจบริการสารสนเทศและการสื่อสารซึ่งเป็นพื้นฐานของการพัฒนาประเทศ
  กำลังมีการปรับโครงสร้างและการบริการสอดคล้องกับนโยบายรัฐบาลที่ให้สามารถติดต่อพร้อมทั้งสารสนเทศและสื่อสารได้ทั่วประเทศ

  ในปี 2547 นี้ได้มีการแต่งตั้งคณะกรรมการกำกับดูแลกิจการโทรคมนาคมแห่งชาติ(กทช.)
  ขึ้นมาจะส่งผลให้เกิดการเปลี่ยนแปลงกฎระเบียบข้อบังคับหลายประการ
  ทำให้การเปิดเสรีโทรคมนาคมและมีบริการรูปแบบใหม่เพิ่มมากขึ้น

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท
โดยเป็นตัวแทนขายให้บริการเครือข่ายสื่อสารและพัฒนาสารสนเทศและข้อมูลธุรกิจ
เพื่อสร้างมูลค่าเพิ่มบนเครือข่ายสื่อสาร โดยจะเป็นการประสานงานกับพันธมิตรทางธุรกิจ
ทำให้การจัดหาผลิตภัณฑ์ทำได้โดยง่าย
สามารถมีการเพิ่มขยายความสามารถในการให้บริการได้อย่างรวดเร็วแตกต่างจาก
ผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Shin Satellite, iPSTAR

  ระบบสื่อสารแบบมีสาย - TOT,CAT,TRUE,TT&T,UIH,Violin

  ระบบสื่อสารแบบไร้สาย - AIS,DTAC

  คอมพิวเตอร์และอุปกรณ์เครือข่าย - Sun,HP,ACER,CISCO,Nortel,

  3Com,Polycom

ซอฟแวร์ - Smart & Under , X possible

1.  บริษัท สามารถบรอดแบนด์ เซอร์วิสเซส จำกัด

เป็นธุรกิจให้บริการระบบสื่อสารข้อมูลความเร็วสูงผ่านข่ายสายท้องถิ่น (DSL : Digital
Subscriber Line)
และบริการวงจรสื่อสารความเร็วสูงที่ต้องเชื่อมต่อเข้าสู่เครือข่ายอินเทอร์เน็ต จากผู้ให้บริการ IPS
(Internet Service Provider) เพื่อรองรับกับความต้องการของบริษัท, หน่วยงานราชการ
และผู้ใช้งานที่คำนึงถึงความสำคัญของความเร็วในการสื่อสาร

ก) ลักษณะผลิตภัณฑ์หรือบริการ

บริษัทได้เลือกใช้เทคโนโลยี ATM (Asynchronous Transfer Mode) ในโครงข่ายหลัก
(Backbone Network) เพื่อประสิทธิภาพสูงสุด ในการบริการจัดการเครือข่าย
โดยมีศูนย์ปฏิบัติการเครือข่าย (Network Operation Center)
ทำหน้าที่บริการจัดการเครือข่ายโดยรวม สามารถตรวจสอบวงจรสื่อสารของผู้ใช้บริการได้
จากต้นทางถึงปลายทางอีกข้างหนึ่ง (End to end Network) โดยมีลักษณะผลิตภัณฑ์ดังนี้

-   ADSL (Asymmetric DSL) เป็น DSL ที่มีอัตราการรับและส่งข้อมูลไม่เท่ากัน
    โดยที่อัตราการรับข้อมูลจากเครื่องเซิร์ฟเวอร์มายังผู้ใช้งาน (Downstream) ตั้งแต่ 64
    Kbps. ถึง 8 Mbps. และอัตราการส่งข้อมูลจากผู้ใช้งานไปยังเครื่องเซิร์ฟเวอร์
    (Upstream) ตั้งแต่ 64 Kbps. ถึง 1 Mbps. ซึ่งเหมาะสำหรับการใช้งานอินเทอร์เน็ต
    หรือดาวน์โหลดไฟล์ขนาดใหญ่

-   SDSL (Symmetric DSL) เป็น DSL ที่มีอัตราการรับและส่งข้อมูลเท่ากันตั้งแต่ 64 Kbps.
    ถึง 2 Mbps. ซึ่งเหมาะสำหรับการรับส่งข้อมูลระหว่างบริษัท
    โดยมีประสิทธิภาพเทียบเท่าบริการ Leased Line

รูปแบบการให้บริการ

-   High-speed Access Network :
    เป็นบริการวงจรสื่อสารความเร็วสูงที่ต้องเชื่อมต่อเข้าสู่เครือข่ายอินเทอร์เน็ตจากผู้ให้บริการ
    ISP (Internet Service Provider)
    รวมทั้งการใช้บริการเอพพลิเคชั่นทางธุรกิจในลักษณะเช่าใช้จากผู้ให้บริการ ASP
    (Application Service Provider)
    ผู้ใช้บริการสามารถใช้บริการจากผู้ให้บริการหลายรายโดยใช้คู่สายโทรศัพท์เพียงหนึ่งคู่สาย
    จึงประหยัดทั้งอุปกรณ์เครือข่ายและค่าบริการรายเดือน

-   Virtual Private Network : เป็นบริการวงจรสื่อสารความเร็วสูง
    เพื่อสำหรับองค์กรธุรกิจที่ต้องการเชื่อมโยงระบบคอมพิวเตอร์ระหว่างสำนักงานใหญ่กับสาขา

ข) ตลาดและภาวะการแข่งขัน

1.  การตลาดและช่องทางการจัดจำหน่าย

  บริษัทดำเนินการเชื่อมต่อวงจรสื่อสารความเร็วสูงไปยังผู้ให้บริการอินเทอร์เน็ต (ISP)
  เพื่อให้ผู้บริการอินเทอร์เน็ตไปจำหน่ายต่อผู้บริโภค

2.  กลุ่มลูกค้าเป้าหมาย

-   ผู้ให้บริการอินเทอร์เน็ต (Internet Service Provider)

-   ตัวแทนจำหน่าย

3. สภาวะการณ์แข่งขันโดยรวมของธุรกิจ

เนื่องจากปัจจุบันได้มีการตื่นตัว และมีความสนใจในการใช้ Broadband มากขึ้น
จึงทำให้มีการแข่งขันด้านราคา เพื่อหวังช่วงชิงส่วนแบ่งตลาดมากขึ้น
พร้อมทั้งยังมีการขยายพื้นที่การให้บริการ เพื่อให้ควบคุมผู้บริโภคมากขึ้น

3.2 กลุ่มธุรกิจนวัตกรรมและเทคโนโลยีประยุกต์

1.  บริษัท ไทยเทรดเน็ท จำกัด

เป็นธุรกิจให้บริการแลกเปลื่ยนข้อมูลเอกสารทางธุรกิจในรูปแบบอิเล็กทรอนิกส์ หรือ EDI
(Electronic Data Interchange) เพื่อช่วยเพิ่มความถูกต้องและ
รวดเร็วในการประมวลผลธุรกรรมต่างๆ ด้วยคอมพิวเตอร์ระหว่างองค์กรธุรกิจ
(Business-to-Business) หรือระหว่างองค์กรธุรกิจกับหน่วยงานของรัฐ
(Business-to-Government) เนื่องจากการใช้เอกสาร EDI ตามมาตรฐานสากล
(UN/EDIFACT)
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ก) ลักษณะผลิตภัณฑ์หรือบริการ

ลักษณะบริการหลักของบริษัท แบ่งได้เป็น 3 ประเภท ดังนี้

1.  บริการ EDI คือ บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์
    (Electronic Mailbox) พร้อมการติดตั้งโปรแกรมแปลงข้อมูลเอกสารให้เป็นมาตรฐาน
    EDI (EDI Translator)
    ซึ่งใช้เชื่อมต่อกับระบบงานคอมพิวเตอร์ของผู้ใช้บริการโดยตรงและทำงานแบบอัตโนมัติ
    บริการนี้จึงเหมาะสำหรับองค์กรขนาดใหญ่ที่มีความพร้อมด้านระบบงานคอมพิวเตอร์ภายใน
    และมีปริมาณธุรกรรมกับคู่ค้าจำนวนมาก

2.  บริการ EDIFORM เป็นบริการสำหรับองค์กรธุรกิจขนาดกลางและเล็ก (SME)
    ที่ยังไม่มีความพร้อมด้านระบบงานคอมพิวเตอร์ภายใน แต่จำเป็นต้องติดต่อกับคู่ค้าด้วย EDI
    ผู้ใช้บริการจะใช้โปรแกรม EDIFORM ในการรับ-ส่งเอกสารทางธุรกิจกับคู่ค้า
    โดยมีการป้อนข้อมูลบางส่วนจากผู้ใช้ ในลักษณะแบบฟอร์ม (Web Form)
    และไม่ได้เชื่อมโยงข้อมูลกับระบบงานภายในโดยตรง จึงเป็นการทำงานแบบกึ่งอัตโนมัติ

3.  บริการ Net EDI เป็นบริการแปลงข้อมูลเอกสารมาตรฐาน EDI
    โดยใช้เครื่องแม่ข่ายกลางของไทยเทรดเน็ท (Network-based Translation)
    จึงไม่จำเป็นต้องติดตั้ง EDI Translator ที่ผู้ใช้บริการ
    เหมาะสำหรับการแลกเปลี่ยนเอกสารมาตรฐานกับหน่วยงานรัฐ เช่น กรมศุลกากร
    กรมการค้าต่างประเทศ ฯลฯ
    เนื่องจากมีการกำหนดรูปแบบข้อมูลเป็นมาตรฐานกลางให้กับผู้ใช้ทั่วไป
    และหากมีการเปลี่ยนแปลงรูปแบบข้อมูลของหน่วยงานรัฐ
    บริษัทจะทำการแก้ไขได้จากส่วนกลางได้ทันที

  ในช่วงปี 2547 ที่ผ่านมาบริษัทได้ขยายขอบเขตธุรกิจเพิ่มเติมจากธุรกิจหลัก ดังนี้

1.  บริการ Web Hosting คือ บริการให้เช่าพื้นที่เว็บไซต์ พร้อมระบบพื้นฐานแบบครบวงจร
    ให้ธุรกิจสามารถประชาสัมพันธ์ เผยแพร่ข่าวสาร สินค้าและบริการผ่านเครือข่ายอินเทอร์เน็ต
    ใช้งานง่าย และสามารถเปลี่ยนแปลงแก้ไขข้อมูลได้ด้วยตนเอง

2.  บริการ E-mail Hosting คือ บริการอีเมล์สำหรับธุรกิจ SME
    พร้อมระบบจัดการผู้ใช้งานผ่านเว็บไซต์ ระบบป้องกันสแปมเมล์ และไวรัส ระบบสำรองข้อมูล
    ระบบตอบเมล์อัตโนมัติ (Auto Response) ฯลฯ เทียบเท่ากับระบบชั้นนำในองค์กรขนาดใหญ่

3.  ธุรกิจ Software Solution บริษัทฯ ได้เป็นตัวแทนจำหน่ายซอฟต์แวร์ระบบ E-Workflow
    ซึ่งเป็นโปรแกรมระบบงานเอกสารอิเล็กทรอนิกส์ภายในองค์กรด้วยเทคโนโลยี Web
    Application เพื่อปรับปรุงกระบวนการภายใน (Business Process) ให้สะดวก
    รวดเร็ว และสามารถติดตามได้ทุกขั้นตอน นอกจากนี้ยังมีระบบสื่อสารภายในองค์กร เช่น Web
    Mail, Web board, Knowledgebase ฯลฯ ช่วยให้การประชาสัมพันธ์ภายใน
    และการจัดการความรู้ในองค์กร ทำได้อย่างมีประสิทธิภาพ

ข) ตลาดและภาวะการแข่งขัน

กลุ่มลูกค้าเป้าหมาย

  ลักษณะตลาดบริการ EDI สามารถแบ่งได้เป็น 2 กลุ่ม คือ

  1. B2G (Business-to-Government) ได้แก่
  กลุ่มธุรกิจที่ต้องติดต่อ(ธุรกรรม)แลกเปลี่ยนเอกสารทางอิเล็กทรอนิกส์กับหน่วยงานราชการ หรือ
  รัฐวิสาหกิจ เช่น กรมศุลกากร การท่าเรือแห่งประเทศไทย กรมการค้าต่างประเทศ เป็นต้น
  ลูกค้าเป้าหมายในกลุ่มนี้ ได้แก่ กลุ่มตัวแทนออกของ (Customs Broker)
  ผู้นำเข้า-ส่งออกรายใหญ่ บริษัทตัวแทนเรือ บริษัทเจ้าของเรือ ฯลฯ

  2. B2B (Business-to-Business) ได้แก่
  กลุ่มธุรกิจที่มีความต้องการธุรกรรมอิเล็กทรอนิกส์กับคู่ค้าที่เป็นองค์กรธุรกิจด้วยกัน เช่น
  กลุ่มธุรกิจค้าปลีก ติดต่อกับ กลุ่มผู้ผลิต-จำหน่ายสินค้าอุปโภคบริโภค (Consumer Product)
  กลุ่มธุรกิจประกอบรถยนต์ ติดต่อกับ ผู้ผลิตชิ้นส่วน เป็นต้น

การจัดจำหน่ายและช่องทางการจัดจำหน่าย

  โดยทั่วไปเป็นลักษณะการขายตรงสู่ลูกค้าเป้าหมาย แต่ในตลาดกลุ่ม B2G
  บริษัทมีการร่วมทำตลาดกับพันธมิตรที่เป็นบริษัทซอฟต์แวร์บางราย
  เนื่องจากลูกค้าจะต้องเลือกใช้ทั้งซอฟต์แวร์ และผู้ให้บริการ EDI เมื่อเริ่มต้น ธุรกรรม EDI
  กับหน่วยงานรัฐ

สภาพการแข่งขันในอุตสาหกรรม

  สภาพการแข่งขันในอุตสาหกรรม EDI อาจแบ่งได้ตามลักษณะตลาดเป้าหมาย คือ

  1.ตลาด B2B โครงสร้างตลาดจะมีลักษณะเปิด คือ ผู้ใช้บริการ เลือกใช้บริการจากผู้ให้บริการ
  EDI รายใดก็ได้ เนื่องจากทุกรายจะมีการเชื่อมต่อเข้าหากัน (Interconnection)
  เพื่อให้คู่ค้าสามารถทำธุรกรรม EDI ผ่านข้ามเครือข่ายกันได้ ผู้ให้บริการ EDI ในกลุ่มนี้
  ประกอบด้วย

1. บริษัท ไทยเทรดเน็ท จำกัด

2. บริษัท เจเนอรัล อิเลกทรอนิค คอมเมอร์ซ เซอร์วิสเซส จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท แอดวานซ์ อินทิเกรชั่น จำกัด

  2. ตลาด B2G โครงสร้างตลาดจะประกอบด้วย

  1) หน่วยงานรัฐที่ให้บริการผ่าน EDI

  2) ผู้ให้บริการ EDI ภาครัฐ (Gateway) ประกอบด้วย 2 ราย คือ บริษัท เทรดสยาม จำกัด
  และ บริษัท กสท โทรคมนาคม จำกัด (มหาชน) มีหน้าที่เชื่อมต่อกับหน่วยงานรัฐ (G)

  3) ผู้ให้บริการ EDI หรือ เรียกกันว่า VAN (Value Added Network)
  ทำหน้าที่เชื่อมต่อและให้บริการกับผู้ใช้บริการ หรือผู้ประกอบการ (B)
  โดยจะต้องเชื่อมต่อผ่านผู้ให้บริการ Gateway
  รายใดรายหนึ่งและจ่ายค่าบริการตามปริมาณข้อมูลที่ส่งผ่าน

ผู้ให้บริการ EDI หรือ VAN รายหลักในประเทศ ประกอบด้วย

1. บริษัท ไทยเทรดเน็ท จำกัด

2. บริษัท เอ็กซิมเน็ท จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท ซอฟต์แวร์ลิงค์ จำกัด

5. บริษัท โซลูชั่น คอร์ปอเรชั่น จำกัด

6. บริษัท เอ็น วาย เค ทรานสปอร์ต จำกัด

สถานภาพและศักยภาพในการแข่งขัน

  สถานภาพในการแข่งขันของบริษัทฯ แบ่งตามตลาดทั้ง 2 กลุ่ม ได้ดังนี้

  1.ตลาด B2B บริษัทฯ มีสถานะเป็นผู้นำตลาด เนื่องจากกลุ่มลูกค้ารายใหญ่ในธุรกิจค้าปลีก
  และผู้จำหน่าย (Supplier) ส่วนใหญ่จะใช้บริการ EDI ของบริษัทฯ
  ปริมาณธุรกรรมส่วนใหญ่ในกลุ่มธุรกิจนี้กว่าร้อยละ 50 เกิดขึ้นในเครือข่าย EDI ของบริษัทฯ

  2.ตลาด B2G บริษัทฯ เป็นผู้ให้บริการรายใหญ่เป็นอันดับที่ 3 ในตลาด เนื่องจากบริษัท กสท.
  โทรคมนาคม มีสถานะเป็นทั้ง Gateway และผู้ให้บริการ EDI
  แก่ผู้ใช้โดยตรงด้วยจึงมีความได้เปรียบกว่าผู้ให้บริการ EDI ทุกรายในตลาด
  นอกจากนี้ยังมีผู้ให้บริการที่เกิดจากกลุ่มสมาคมของผู้ประกอบการ
  เกิดขึ้นจึงมีส่วนแบ่งตลาดที่กระจายไปตามผู้ให้บริการต่างๆ

ค) การจัดหาผลิตภัณฑ์หรือบริการ

บริษัทได้ลงทุนในระบบเพื่อให้บริการ โดยใช้ระบบซอฟต์แวร์หลักจาก 2 บริษัทฯ คือ

1) Global Exchange Services Inc. ประเทศสหรัฐอเมริกา

2) Sterling Commerce Inc. ประเทศสหรัฐอเมริกา

  ในการให้บริการ EDI กับลูกค้าแต่ละราย อาจจำเป็นต้องพัฒนาระบบเชื่อมต่อ
  หรือโปรแกรมแปลงข้อมูลสำหรับลูกค้ารายนั้น
  บริษัทจะใช้ทีมงานพัฒนาภายในทำหน้าทีพัฒนาในส่วนดังกล่าว

1.  บริษัท พอสเน็ท จำกัด

ดำเนินธุรกิจให้คำปรึกษา ติดตั้ง บริการระบบเครือข่ายการชำระเงิน
โดยใช้บัตรเป็นสื่อแบบครบวงจร Electronic Fund Transfer at Point of Sales
ซึ่งระบบจะทำการโอนเงินผ่านระบบอิเล็กทรอนิคส์ ณ จุดที่ทำการ
ซื้อขายเชื่อมโยงไปยังระบบฝากเงินของธนาคาร

ก) ลักษณะผลิตภัณฑ์หรือบริการ

การประกอบธุรกิจ สามารถแยกได้ตามลักษณะของผลิตภัณฑ์และการให้บริการได้เป็น 3 ประเภท
ดังนี้

1.  เครื่องอนุมัติวงเงินบัตรเครดิตอัตโนมัติ (EFTPOS : Electronic Fund Transfer at
    Point of Sales)

  บริษัทได้ดำเนินการให้บริการจัดจำหน่ายเครื่อง EFTPOS กับธนาคาร สถาบันการเงิน
  และบริษัทเอกชนต่างๆที่มีความต้องการใช้เครื่อง EFTPOS
  เพื่อทำรายการขออนุมัติวงเงินบัตรเครดิต หรือประยุกต์ใช้งานในรูปแบบอื่นๆ โดยเครื่อง
  EFTPOS ที่ทางบริษัททำการจัดจำหน่ายเป็นของยี่ห้อ AXALTO ประเทศฝรั่งเศส
  ซึ่งมีให้เลือกใช้งานกันหลายรุ่น หลายรูปแบบ อาทิเช่น รุ่น Magic 5100
  เป็นเครื่องแบบตั้งโต๊ะส่งผ่านข้อมูลผ่านสายโทรศัพท์ รุ่น Magic X1000
  เป็นเครื่องแบบไร้สายสามารถส่งข้อมูลผ่าน GSM/GPRS เป็นต้น
  นอกจากการให้บริการจัดจำหน่าย เครื่อง EFTPOS
  แล้วบริษัทยังเป็นผู้ให้บริการติดตั้งและดูแลหลังการขายโดยมีพื้นที่ให้บริการครอบคลุมทั่วประเทศ
  ในการให้บริการหลังการขายบริษัทมีศูนย์ Call Center
  สำหรับการรับเรื่องปัญหาเครื่องเสียหรือในกรณีที่ปัญหาไม่รุนแรงมาก Help Desk ประจำ Call
  Center
  สามารถช่วยแก้ปัญหาเบื่องต้นได้ทางโทรศัพท์เพื่อทำให้ลูกค้าสามารถกลับมาใช้งานได้ตามปกติภายในเวลาที่เร็วที่สุด
  ศูนย์ Call Center ของบริษัทให้บริการตลอด 24 ชั่วโมง 7 วัน

  ยอดการจัดจำหน่ายเครื่อง EFTPOS ของบริษัท

  ------------------- -------- --------- -------- -------- -------- --------
  บริการ               ปี 2545             ปี 2546            ปี 2547   

                      เครื่อง    ร้อยละ     เครื่อง    ร้อยละ    เครื่อง    ร้อยละ

  ยอดการจำหน่ายเครื่อง   1,800    N.A.      3,000    67%      5,500    83%
  EFTPOS                                                            
  ------------------- -------- --------- -------- -------- -------- --------

  หมายเหตุ: ร้อยละคืออัตราการเปลี่ยนแปลงเมื่อเทียบกับปีที่ผ่านมา

2.  การให้บริการเช่าเครื่อง EFTPOS ระบบเครือข่าย EFTPOS

  นอกจากการขายเครื่องให้กับลูกค้าในกลุ่มต่างๆโดยตรงบริษัทยังให้บริการเช่าเครื่อง EFTPOS
  พร้อมกับให้บริการเครือข่ายในการเชื่อมโยงเข้ากับระบบของธนาคาร
  ปัจจุบันระบบเครือข่ายของบริษัทมีการเชื่อมโยงกับธนาคารที่ให้บริการระบบอนุมัติวงเงินบัตรเครดิตทุกธนาคารในประเทศ
  ด้วยรูปแบบการให้บริการเครือข่ายของบริษัทที่มีความหลากหลาย อาทิเช่น
  การให้บริการเหมาจ่ายรายเดือนไม่จำกัดจำนวนการทำรายการ ผ่านระบบไร้สาย GPRS
  และระบบ Wire-line POSNET Link นอกจากนี้บริษัทยังสามารถให้บริการผ่าน Internet,
  ADSL, leased line, GSM และ CDMA ทำให้ตอบสนองความต้องการของลูกค้าได้อย่างสูงสุด
  ทั้งในด้านการประหยัดค่าใช้จ่ายค่าโทรศัพท์และการบริหารจัดการ

3.  Payment and Software Solutions

  รูปแบบการให้บริการสุดท้ายเป็นการสร้างมูลค่าเพิ่มให้กับเครื่อง EFTPOS
  ของบริษัทด้วยการทำให้ EFTPOS
  สามารถให้บริการมากกว่าการขออนุมัติวงเงินอัตโนมัติการให้บริการดังกล่าวทำให้เพิ่มโอกาสทางการตลาดของบริษัทและเพิ่มความคุ้มค่าของผู้ลงทุนซื้อเครื่อง
  บริษัทมีประสบการณ์ในการพัฒนา Application บนเครื่อง EFTPOS หลากหลายอาทิเช่น
  การพัฒนาระบบการผ่อนชำระเงินรายงวด, ระบบขายบัตรเติมเงิน,
  ระบบกระเป๋าเงินอิเล็กทรอนิคส์, ระบบบัตรของขวัญอิเล็กทรอนิคส์ เป็นต้น
  ด้วยทีมงานพัฒนาที่มีความเชี่ยวชาญของบริษัททำให้สามารถพัฒนา Application
  เพื่อตอบสนองความต้องการของลูกค้าได้อย่างรวดเร็วและมีประสิทธิภาพ นอกจากการพัฒนา
  Application บนเครื่อง EFTPOS แล้ว เพื่อให้บริการครบวงจร บริษัทฯยังให้บริการในการทำ
  Application บนบัตร Smart card ทั้งแบบ Contact และ Contact-less อีกด้วย

ข) ตลาดและภาวะการแข่งขัน

1.  การตลาดและช่องทางการจัดจำหน่าย

  บริษัทดำเนินการจัดจำหน่ายเครื่อง EFTPOS โดยตรงแก่ลูกค้า
  ซึ่งบริษัทจำเป็นจะต้องมีการนำเสนอและสาธิตการทำงานและการเชื่อมต่อเข้ากับระบบของลูกค้าที่มีการใช้งานอยู่เดิม

2.  กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทคือ
  กลุ่มธนาคารพาณิชย์ผู้ให้บริการอนุมัติวงเงินบัตรเครดิตอัตโนมัติโดย
  ลูกค้ากลุ่มนี้มีความต้องการแบ่งออกเป็น 2 ส่วนคือ

-   ความต้องการเครื่อง EFTPOS
    เพื่อใช้ในการขยายฐานร้านค้าของธนาคารในการรับบัตรเครดิต

-   ความต้องการเครื่อง EFTPOS
    เพื่อใช้ในการปรับเปลี่ยนเครื่องเก่าที่ไม่สามารถรองรับการทำรายการบัตรเครดิตที่เป็นแบบ
    EMV Chip card ได้

ในส่วนของกลุ่มเป้าหมายรองคือกลุ่มผู้ให้บริการด้านการเงินที่ไม่ใช่ธนาคาร
ซึ่งมีความต้องการเครื่อง EFTPOS
เพื่อใช้ในการอนุมัติวงเงินสินเชื่อส่วนบุคคลหรือเพื่อใช้ในการให้บริการผ่อนชำระค่าสินค้า

3.  กลยุทธ์การแข่งขัน

เนื่องจากปัจจุบันได้มีผู้ให้บริการจำหน่ายเครื่อง EFTPOS
เพิ่มขึ้นในตลาดหลายรายทำให้มีการแข่งขันสูงขึ้นอย่างมากเมื่อเทียบกับ 5 ปีที่ผ่านมา
บริษัทจึงได้ทำการวิเคราะห์และวิจัยด้าน ตลาดและผลิตภัณฑ์
เพื่อนำผลที่ได้มาใช้ทำให้เกิดความแตกต่างของสินค้าและบริการยังผลให้เพิ่มความได้เปรียบและเพิ่มศักยภาพในการแข่งขัน

กลยุทธ์ในการแข่งขันของบริษัทคือการคำนึงถึงปัจจัยต่างๆ ดังนี้

-   คุณภาพของสินค้าและบริการหลังการขาย

-   ความหลากหลายของผลิตภัณฑ์

-   การคำนึงถึงความพึงพอใจของลูกค้าเป็นที่ตั้ง

-   การสร้างมูลค่าเพิ่มของสินค้าและบริการ

4. สภาวะการแข่งขันโดยรวมของธุรกิจ

สภาวะการแข่งขันโดยรวมของธุรกิจปัจจุบันได้มีการตื่นตัวอย่างมากสำหรับผู้ให้บริการจำหน่ายเครื่อง
EFTPOS เพื่อรองรับการเปลี่ยนแปลงบัตรเครดิตจากบัตรแถบแม่เหล็กมาเป็นบัตร smart card
ตามแนวนโยบายของ Euro Card Master Card และ VISA (EMV) จนทำให้เกิดผู้
ให้บริการรายใหม่ๆเกิดขึ้นหลายรายเพื่อหวังช่วงชิงส่วนแบ่งการตลาดที่คาดว่าน่าจะมีการ
เจริญเติบโตที่สูงภายใน 1-2 ปีนี้

ผู้ให้บริการรายใหม่ๆเข้ามาประกอบธุรกิจโดยการนำกลยุทธ์ทางการตลาดในรูปแบบการตัดราคามาใช้เพื่อเป็นการดึงดูดใจลูกค้าให้หันมาใช้บริการจากตนโดยขาดการเตรียมความพร้อมใน
ด้านการให้บริการหลังการขาย
ซึ่งส่วนมากผู้ให้บริการรายใหม่จะนำเข้าเครื่องราคาถูกมาจากประเทศจีน เกาหลีใต้ และ ไต้หวัน

จากผลประกอบการปี 2547 บริษัทคาดว่าบริษัทมีส่วนแบ่งทางการตลาดมากกว่าร้อยละ 13%
ของตลาดโดยรวม
ด้วยการสร้างความแตกต่างในด้านสินค้าและบริการซึ่งถือเป็นจุดแข็งของบริษัทเมื่อเปรียบเทียบกับผู้ให้บริการรายอื่นๆ

ปัจจุบันมีผู้ให้บริการที่เป็นผู้ประกอบการที่ดำเนินธุรกิจคล้ายคลึงกับบริษัท ได้แก่ บริษัท ล็อกซ์บิท
บริษัท ไฮเปอร์คอม (ประเทศไทย) บริษัท โคแวค บริษัท อินเจนนิโก้ (ประเทศไทย) เป็นต้น

  จำนวนเครื่อง ATM และ EFTPOS ในประเทศไทย

  []

ค) การจัดหาผลิตภัณฑ์หรือบริการ

1. เครื่อง EFTPOS

บริษัททำการสั่งซื้อเครื่อง EFTPOS จากบริษัทเอ็กซ์แซลโต
ประเทศฝรั่งเศสเพื่อเข้ามาทำตลาดในประเทศไทย
บริษัทจะเป็นผู้เลือกผลิตภัณฑ์ที่เหมาะสมกับตลาดและตามความต้องการของลูกค้าในกลุ่มต่างๆ
โดยพิจารณาเลือกจากรูปลักษณ์และคุณลักษณะของผลิตภัณฑ์ ราคา และ
ศักยภาพในการแข่งขันกับผู้ให้บริการรายอื่นๆ

+-----------------------+------------------------+--------------------+
| บริษัทผู้ผลิต              | บริษัทผู้แทนจำหน่ายใน       | ยี่ห้อผลิตภัณฑ์          |
|                       |                        |                    |
|                       | ประเทศไทย              |                    |
+-----------------------+------------------------+--------------------+
| บริษัท เอ็กซ์แซลโต        | บริษัท พอสเน็ท จำกัด       | เอ็กซ์แซลโต          |
+-----------------------+------------------------+--------------------+

2. เครือข่าย และ อุปกรณ์ต่อพ่วง

บริษัทได้ร่วมมือกับผู้ให้บริการโทรศัพท์มือถือ AIS และ DTAC
ในการให้บริการอนุมัติวงเงินบัตรเครดิตผ่านเครือข่ายไร้สาย GPRS ในอัตราเหมาจ่ายรายเดือน
ผู้ให้บริการ Internet และ ผู้ให้บริการเครือข่ายเช่าในการเชื่อมต่อ EFTPOS
เข้ากับระบบของธนาคารผู้รับบัตรเครดิต สำหรับ
อุปกรณ์ต่อพ่วงส่วนหนึ่งบริษัทได้ทำการศึกษาและค้นคว้าเพื่อพัฒนาและผลิตอุปกรณ์ขึ้นมาใช้เองทำให้ลดต้นทุนและเพิ่มขีดความสามารถในการแข่งขัน

3.3 กลุ่มธุรกิจวิศวกรรมและปฏิบัติการ

1.  บริษัท สามารถคอมมิวนิเคชั่นเซอร์วิส จำกัด

 ให้บริการด้านเครือข่ายและสื่อสารโทรคมนาคมและสารสนเทศซึ่งประกอบด้วย การจัดหา , การดำเนินการ, การซ่อมบำรุง , การซ่อมอุปกรณ์สื่อสารโทรคมนาคม

ก) ลักษณะผลิตภัณฑ์หรือบริการ

การประกอบธุรกิจ 4 ประเภทหลัก ดังนี้.-

1) ให้บริการทางเทคนิคระบบเครือข่ายการสื่อสารโทรคมนาคม

  บริษัทให้บริการหลัก ๆ ได้แก่ การสำรวจ (Survey) การติดตั้ง (Installation)
  การบำรุงรักษา (Maintenance)
  โดยเริ่มจากการให้บริการระบบเครือข่ายการสื่อสารผ่านดาวเทียมให้กับลูกค้าทั้งภาครัฐบาลและเอกชน
  เช่น ระบบสื่อสารข้อมูลผ่านดาวเทียม (VSAT) ให้กับลูกค้าเอกชน (กลุ่มธนาคาร,
  กลุ่มประกันภัย, กลุ่ม Trading เป็นต้น)
  โครงการโทรศัพท์สาธารณะทางไกลชนบทผ่านดาวเทียม ให้กับ บริษัท ทศท คอร์ปอเรชั่น จำกัด
  (มหาชน) ทั้งนี้ยังรวมไปถึงการรับเหมาช่วง
  ในการให้บริการแก่ลูกค้าที่ซื้อระบบและอุปกรณ์ที่เกี่ยวข้องกับระบบสื่อสารข้อมูลผ่านดาว
  เทียมจากบริษัทในเครือด้วย

  1.1 โครงการโทรศัพท์สาธารณะทางไกลชนบทผ่านดาวเทียม

  นับตั้งแต่ปี 2539 และ 2540 ที่บริษัทได้เซ็นสัญญากับ บริษัท ทศท คอร์ปอเรชั่น จำกัด (มหาชน)
  โครงการโทรศัพท์สาธารณะทางไกลชนบทผ่านดาวเทียมจำนวน 2 โครงการซึ่งมีอายุสัญญา 10
  ปีนั้น ในปี 2543
  บริษัทได้ทำการติดตั้งระบบดาวเทียมและส่งมอบอุปกรณ์ระบบดังกล่าวทั้งหมดอย่างสมบูรณ์ทั้ง 2
  โครงการ (จำนวนทั้งสิ้น 2,161 สถานี ครอบคลุม 3,445 หมู่บ้าน
  หรือคิดเป็นเลขหมายโทรศัพท์ทั้งสิ้น 6,890 เลขหมาย) ให้กับบริษัท ทศท คอร์ปอเรชั่น จำกัด
  (มหาชน) แล้วนั้น
  บริษัทยังมีภาระผูกพันในการให้บริการซ่อมบำรุงระบบโทรศัพท์สาธารณะทางไกลผ่านดาวเทียมดังกล่าวต่อไปจนครบอายุสัญญา

  1.2 ศูนย์บริการทั่วประเทศ (Teleport)

  บริษัทตั้งศูนย์บริการลูกค้าทั่วประเทศเพื่อความคล่องตัว รวดเร็ว ในการให้บริการแก่ลูกค้า
  ปัจจุบันบริษัทมีศูนย์บริการดังกล่าวในต่างจังหวัดจำนวน 14 แห่ง ประกอบด้วย

  ภาคเหนือ เชียงใหม่ นครสวรรค์ พิษณุโลก แม่ฮ่องสอน

  ภาคใต้ สุราษฎร์ธานี สงขลา ภูเก็ต

  ภาคตะวันออกเฉียงเหนือ นครราชสีมา อุบลธานี อุดรธานี ขอนแก่น เลย บุรีรัมย์

  ภาคตะวันออก ระยอง

  ด้วยวัตถุประสงค์ของการให้บริการแก่ลูกค้าอย่างทั่วถึงทั้งประเทศไทยนั้น
  บริษัทได้พิจารณาแผนการขยายศูนย์บริการให้ครอบคลุมพื้นที่ทุกจังหวัดเพื่อรองรับโครงการใหม่ ๆ
  ที่จะเกิดขึ้นในปี 2548 ได้แก่ โครงการอินเตอร์เน็ตโรงเรียน เป็นต้น

  2) ให้บริการซ่อมอุปกรณ์สื่อสารโทรคมนาคม (Samart A+ Service)

  นอกจากนี้บริษัทยังได้ขยายธุรกิจการให้บริการซ่อมอุปกรณ์สื่อสารโทรคมนาคมกับหน่วยงานราชการรัฐวิสาหกิจและเอกชน
  เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
  ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ

  3) การประมูลโครงการ (Project Sale)

  บริษัทยังเข้าร่วมประมูลงานโครงการต่าง ๆ กับหน่วยงานราชการ
  โดยการร่วมสร้างความต้องการใหม่ ๆ
  โดยเฉพาะเทคโนโลยีที่ทันสมัยและเหมาะกับโครงสร้างและการใช้งานให้กับลูกค้า
  รวมทั้งการนำเสนอผลิตภัณฑ์และบริการตามที่ลูกค้าได้กำหนดความต้องการไว้แล้ว

  4) บริการอื่น ๆ

  4.1 บริการ Outsourcing

  บริษัทได้รับ License ในการบริการติดตั้งและบำรุงรักษาอุปกรณ์ของบริษัท นอร์เทล และ บริษัท
  ซิสโก้ ประเทศไทย ให้กับลูกค้าทั้งภาครัฐบาลและเอกชน

  4.2 บริการสื่อสารข้อมูลความเร็วสูง (Samart DSL)

  ในปี 2546 บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท
  ทศท คอร์ปอเรชั่น จำกัด(มหาชน) จากบริษัท สามารถบรอดแบนด์ เซอร์วิสเซส จำกัด

ข) ตลาดและภาวะการแข่งขัน

ก) นโยบายและลักษณะการตลาดของผลิตภัณฑ์และบริการที่สำคัญ
กลยุทธ์การแข่งขัน

  บริการส่วนใหญ่จะเป็นการให้บริการหลังการขาย เริ่มตั้งแต่การสำรวจ ติดตั้ง
  ตลอดจนการบำรุงรักษาและดูแลระบบให้มีความเสถียรสูงสุด
  ดังนั้นกลยุทธ์การแข่งขันที่บริษัทนำมาใช้จึงเป็นการกำหนดมาตรฐานบริการ (Service Level
  Agreement – SLA) ที่เหมาะสมกับสภาพการใช้งานของลูกค้าและคุณสมบัติของเทคโนโลยี
  เพื่อให้ลูกค้าสามารถใช้บริการได้สูงสุด กล่าวคือ การมีศูนย์บริการทั่วประเทศ การให้บริการแบบ
  24 x 7 และการรับรอง Reliability ของระบบที่ให้บริการ เป็นต้น

  สำหรับการประมูลงานนั้นเป็นการสร้างความต้องการและการจัดสรรผลิตภัณฑ์หรือบริการตามความต้องการของลูกค้ารายใดรายหนึ่งโดยเฉพาะ
  ดังนั้นการสร้างความสัมพันธ์ที่ดีกับลูกค้า และการคัดเลือกพันธมิตรธุรกิจที่มีความพร้อม
  จึงเป็นสิ่งจำเป็นในการเข้าประมูลแข่งกับคู่แข่งรายอื่น ๆ
  ทั้งนี้บริษัทต้องให้รับการสนับสนุนที่ดีจากลูกค้าและพันธมิตร
  เพื่อบริษัทสามารถตอบสนองความต้องการของลูกค้า และนำเสนอในราคาที่แข่งขันได้
  กล่าวคือต้องอยู่ในงบประมาณที่ลูกค้ากำหนดไว้

  กลุ่มลูกค้าเป้าหมาย

  ลูกค้าแบ่งเป็น 2 กลุ่มใหญ่ คือ ภาคเอกชน และภาครัฐ (หน่วยงานราชการและรัฐวิสาหกิจ)
  รวมถึงการรับบริการให้กับบริษัทในเครือ

ข) ภาวะการแข่งขัน

  สภาพการแข่งขันของการประมูลโครงการ
  โดยเฉพาะผลิตภัณฑ์หรือบริการระบบเทคโนโลยีที่ทันสมัยนั้น เป็นการแข่งขันที่สูงมาก
  โดยเฉพาะการแข่งขันด้านราคา เนื่องจากมีผู้ให้บริการรายใหม่ ๆ เข้ามาแข่งขันมากขึ้น
  ประกอบกับผู้ผลิตผลิตภัณฑ์บางรายได้หันมาเป็นผู้ให้บริการเอง
  ซึ่งมีผลให้การแข่งขันด้านราคาสูงขึ้นไปอีก เนื่องจากผู้ผลิตรายนั้น ๆ
  สามารถควบคุมต้นทุนได้ดีกว่า อย่างไรก็ตาม บริษัทยังมีความได้เปรียบในการแข่งขันคือ
  บริษัทมีผลงานที่ดีทั้งในอดีตและปัจจุบันกับหน่วยงานภาครัฐ
  อีกทั้งยังเป็นผู้ชำนาญการในการบริการแบบครบวงจร ตั้งแต่การสำรวจ ติดตั้ง
  และการบำรุงรักษาและดูแลระบบหรือบริการ
  โดยเฉพาะอย่างยิ่งระบบเทคโนโลยีการสื่อสารผ่านดาวเทียม

ค) การจัดหาผลิตภัณฑ์หรือบริการ

การจัดหาเทคโนโลยีและอุปกรณ์ของระบบต่าง ๆ
ส่วนใหญ่บริษัทจะมีพันธมิตรธุรกิจที่มีความพร้อมในการผลิตและนำเข้าอุปกรณ์ต่าง ๆ
โดยพันธมิตรดังกล่าวจะเป็นผู้ผลิตในต่างประเทศ และบริษัทตัวแทนจำหน่ายที่อยู่ในประเทศไทย
ส่วนงานด้านบริการบริษัทมีทีมบุคลากรที่มีความเชี่ยวชาญในระบบสื่อสารโทรคมนาคมและเทคโนโลยีสารสนเทศเป็นของตนเองอยู่แล้ว

0

ง) งานที่ยังไม่ส่งมอบ

  ณ วันที่ 31 ธันวาคม 2547 บริษัทได้ประมูลโครงการต่าง ๆ ดังนี้

  4.1 โครงการอินเตอร์เน็ตโรงเรียน (SchoolNet)

  ปี 2547 บริษัท และ บริษัท ทศท. คอร์ปอเรชั่น จำกัด (มหาชน)
  ร่วมเป็นคู่ค้าในการนำบริการที่เป็นจุดเด่นของ ทศท. คอร์ปอเรชั่น
  และศักยภาพความชำนาญด้านการตลาดและเทคโนโลยีของบริษัท
  ประกอบกับบริษัทเองมีพันธมิตรธุรกิจที่ดีกับ บริษัท ชินแซทเทลไลท์ จำกัด (มหาชน)
  ในการนำเทคโนโลยี iPSTAR เพื่อเสนอให้กับหน่วยงานราชการได้สำเร็จ กล่าวคือ โครงการ
  SchoolNet ให้กับกระทรวงศึกษาธิการ ซึ่งมีมูลค่าโครงการ 3,000 ล้านบาท
  ครอบคลุมทุกโรงเรียนในประเทศไทย โดยเริ่มต้นที่ 14,000 โรงเรียน และเริ่มติดตั้งในต้นปี
  2548 เป็นต้นไป

  4.2 โครงการเหมาติดตั้งระบบสื่อสารโทรคมนาคมภายในท่าอากาศยานสุวรรณภูมิ (NBIA)

  บริษัท ทศท. คอร์ปอเรชั่น จำกัด (มหาชน)
  ได้จัดซื้ออุปกรณ์และจ้างเหมาติดตั้งระบบสื่อสารโทรคมนาคม โดยแบ่งโครงการเป็น 2 ระยะ
  รวมมูลค่าโครงการทั้งสิ้น 189 ล้านบาท

  4.3 โครงการอินเตอร์เน็ตขององค์การบริหารส่วนตำบล (อบต.) และเทศบาลตำบล

  บริษัทได้ให้บริการเช่าใช้อุปกรณ์สื่อสารดาวเทียม iPSTAR
  เพื่อให้บริการอินเทอร์เน็ตขององค์การบริหารส่วนตำบล (อบต.) และเทศบาลตำบล จำนวน
  305 แห่ง มูลค่าโครงการ 30 ล้านบาท
  โดยคาดว่าสามารถส่งมอบโครงการภายในเดือนมกราคม 2548